b'\n_START_ARTICLE_\nRautamiehet\n_START_PARAGRAPH_\nRautamiehet ovat vainolaisia eli vieraita hy\xc3\xb6kk\xc3\xa4\xc3\xa4vi\xc3\xa4 sotajoukkoja Viron Kalevipoeg-eepoksessa. Rautamiehiss\xc3\xa4 on muistumia kalparitareiden historiallisista hy\xc3\xb6kk\xc3\xa4yksist\xc3\xa4._NEWLINE_Taaran pyh\xc3\xa4n hiiden luo (Tarttoon) kokoontuu virolaisia maan eri kulmilta kohtaamaan vihollista. Taistelussa Rautamiehi\xc3\xa4 kaatuu kuin viljaa, mutta my\xc3\xb6s virolaisia kuolee, joukossa Sulevinpoika. Kuolleet virolaiset haudataan suureen hautakumpuun._NEWLINE_Seuraavassa taistelussa suurin osa virolaisista pakenee. Lopulta vain Kalevanpoika, Olevinpoika ja Alevinpoika puolustavat maataan. Alevinpoika hukkuu, ja Kalevinpoika harhailee suruissaan K\xc3\xa4\xc3\xa4p\xc3\xa4joelle. H\xc3\xa4n n\xc3\xa4kee vedess\xc3\xa4 Suomen sep\xc3\xa4lt\xc3\xa4 ry\xc3\xb6st\xc3\xa4m\xc3\xa4ns\xc3\xa4 miekan, ja yritt\xc3\xa4\xc3\xa4 tarttua siihen. Sep\xc3\xa4n kirous saa miekan ly\xc3\xb6m\xc3\xa4\xc3\xa4n Kalevinpojalta jalat poikki, johon Kalevinpoika kuolee._NEWLINE_Maa joutuu Rautamiesten k\xc3\xa4siin. Kalevinpoika saa kuoltuaan teht\xc3\xa4v\xc3\xa4kseen vartioida kallioon kahlittua Sarvik-paholaista. My\xc3\xb6s Kalevinpoika j\xc3\xa4\xc3\xa4 kiinni kallioon, mutta er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 h\xc3\xa4n on p\xc3\xa4\xc3\xa4sev\xc3\xa4 irti, ja vapauttava Viron vainolaisten ikeest\xc3\xa4.'